RO
17.7.2023
Jurnalul Oficial al Uniunii Europene
C 252/73
Acțiune introdusă la 25 mai 2023 – UC Rusal/Consiliul (Cauza T-292/23) (2023/C 252/87) Limba de procedură: engleza Părțile Reclamantă: United Company Rusal MKPAO (UC Rusal) (Kaliningrad, Rusia) (reprezentanți: N. Tuominen și L. Engelen, avocați) Pârât: Consiliul Uniunii Europene
Concluziile Reclamanta solicită Tribunalului: — anularea în parte, în temeiul articolului 263 TFUE, (1) a Deciziei (PESC) 2023/572 a Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1) și a Regulamentului de punere în aplicare (UE) 2023/571 al Consiliului din 13 martie 2023 privind punerea în aplicare a Regulamentului (UE) nr.
269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (2) și (2) a oricărei decizii ulterioare (PESC) a Consiliului și a oricărui regulament ulterior de punere în aplicare al Consiliului de modificare sau de anulare a acestor acte, în măsura în care stabilesc că reclamanta este deținută de domnul Deripaska; — obligarea Consiliului la plata cheltuielilor de judecată.
Motivele și principalele argumente În susținerea acțiunii, reclamanta invocă trei motive. 1.
Primul motiv, întemeiat pe o eroare vădită de apreciere în ceea ce privește includerea numelui reclamantei în prezentarea motivelor pentru care o persoană face obiectul unor măsuri restrictive. 2.
Al doilea motiv, întemeiat pe încălcarea dreptului la apărare şi a dreptului la un proces echitabil, întrucât reclamantei nu i s-a oferit posibilitatea de a-și exercita în mod efectiv dreptul la apărare, în special, dreptul de a fi ascultată.
Având în vedere legătura strânsă dintre dreptul la apărare și dreptul la un control jurisdicțional efectiv, dreptul reclamantei la o cale de atac efectivă a fost de asemenea încălcat. 3.
Al treilea motiv, întemeiat pe faptul că măsurile atacate sunt disproporționate și încalcă drepturile reclamantei prevăzute la articolele 16 și 17 din Carta drepturilor fundamentale a Uniunii Europene.
(1) (2)
Decizia (PESC) 2023/572 a Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75I, p. 134).
Regulamentul de punere în aplicare (UE) 2023/571 al Consiliului din 13 martie 2023 privind punerea în aplicare a Regulamentului (UE) nr.
269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75I, p. 1).
Acțiune introdusă la 25 mai 2023 – EuroChem Group/Consiliul (Cauza T-293/23) (2023/C 252/88) Limba de procedură: engleza Părțile Reclamantă: EuroChem Group AG (Zug, Elveția) (reprezentanți: N.
Tuominen și M.
Krestiyanova, avocați)